Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 16602

e) rádiómagasság Megjegyzés. – Az ACAS II és ACAS III bemeneteire vonatkozó különleges követelmények alább, a megfelelő szakaszokban kerülnek felsorolásra. 4.3.9.2 Légijármű antenna rendszer. Az ACAS két antennán keresztül továbbít lekérdezéseket és veszi a válaszokat, egyik a légijármű tetejére, másik a légijármű aljára van szerelve. A tetőre szerelt antenna irányantenna és iránykeresésre lehet használni. 4.3.9.2.1 Polarizáció. Az ACAS adatátvitel polarizációja névlegesen függőleges. 4.3.9.2.2 Sugárzási séma. A sugárzási sémának az egyes antennák látóhatár fölötti szögmagasságánál (elevációs szögénél), amikor légijárműre szerelik fel, névlegesen azonosnak kell lennie egy negyedhullámú aszimmetrikus dipólus által sugárzottal a föld síkjában. 4.3.9.2.3 Antenna kiválasztás 4.3.9.2.3.1 Squitter vétel. Az ACAS-nak képesnek kell lenni squitterek vételére a tető és alsó antennán keresztül. 4.3.9.2.3.2 Lekérdezések. ACAS lekérdezéseket nem lehet egyidőben mindkét antennán keresztül továbbítani. 4.3.9.3 Nyomásmagasság forrás. Az ACAS részére szolgáltatott saját légijárműre vonatkozó magasság adatokat abból a forrásból kell venni, amely a saját C-módú vagy S-módú jelentések alapjául szolgál a rendelkezésre álló legfinomabb kvantálásnál. 4.3.9.3.1 Ajánlás. – Olyan forrást kell használni, amely 7,62 m-nél (25 láb) finomabb felbontást szolgáltat. 4.3.9.3.2 Ha 7,62 m-nél (25 láb) finomabb felbontást szolgáltató forrás nem áll rendelkezésre, és csak a saját légijármű részére rendelkezésre álló magassági adatok Gilham kódolásúak, legalább két 2007/70/II. szám független forrást kell használni és ezeket folyamatosan összehasonlítani, hogy a kódolási hibákat észrevegyék. 4.3.9.3.3 Ajánlás. – Két magassági adatforrást kell használni és összehasonlítani, hogy a hibákat észleljék az ACAS részére történő szolgáltatás előtt. 4.3.9.3.4 A 4.3.10.3 pont előírásait kell alkalmazni, amikor a két magassági adat összehasonlítása azt jelzi, hogy a források közül az egyik hibás. 4.3.10 Figyelés 4.3.10.1 Figyelési funkció. Az ACAS-nak folyamatosan figyelési feladatokat kell teljesítenie, hogy figyelmeztetést adjon ki, ha a következő feltételek közül legalább valamelyik teljesül:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes